
ABDE MUSTAFA 







ABOUT US 


Abde Mustafa Official, a team from Ahle Sunnat Wa Jama'at 
Our motto : Serving Quraano Sunnat, preaching lime Deen and 

to reform people. 

This team came into existence in the year 2012 and in very 
few years this team did a lot of acts. 

There is also a special place of Abde Mustafa Official on 
social media networking sites. 

Lots of people from all over the world are connected to us 
via Facebook, WhatsApp, Instagram, Telegram, YouTube and 
Blogger. 

Abde Mustafa Official 



ABDE MUSTAFA OFFICIAL 

abdemustafaofficial.blogspot.com 




GADHE Kl TAZEEM 

Ek Martaba Nabiye Kareem it Darazgosh Par Sawar Ho Kar Hazrate 
Saad Bin Ubada Ki Iyadat Ke Liye Tashreef Le Gaye 

Is Hadees Ki Sharah Karte Huye Allama Ghulam Rasool Sayeedi 
Rahimahullahu Ta'ala Likhte Hain Ke Is Hadees Mein Mazkoor Hai 
Ke Nabiye Kareem if Gadhe Par Sawaar Ho Kar Hazrate Saad Bin 
Ubada Ki Iyadat Ke Liye Tashreef Le Gaye, Is Liye Gadhe Par 
Sawaar Hone Ko Haqeer Nahin Samajhna Chahiye 
Mulla Ali Qaari Hanafi Alaihi Rahma Ne (To Yahan Tak) Likha Hai 
Ke Jo Shakhs Gadhe Par Sawari Ko Kamtar Aur Haqeer Jaanta Hai 
Wo Khud Gadhe Se Bhi Zyada Kamtar Aur Haqeer Hai Aur Is 
Hadees Se Ye Bhi Maloom Hua Ke Gadhe Par Sawaar Hona Sunnat 
Hai, Gaaon Aur Dehaat Mein Gadhe Par Sawari Ke Mawaqe Hain 

(923</<l l&L 0 

Subhan Allah! Jis Cheez Ko Huzoor it Se Nisbat Ho Jaaye Wo Bhi 
Muazzam Ho Jaati Hai 

Huzoor Se Muhabbat Karne Waale Un Tamam Cheezo Se Muhabbat 
Karte Hain Jis Ki Nisbat Huzoor Se Ho 

Ye Kaisa Aqeeda Hai Ke Huzoor Ke Ilm Ko Janwaro Aur Pagalo Se 
Tashbeeh Di Jaaye Aur Phir Iman Ka Aur Ishq -e- Rasool Ka Daawa 
Kiya Jaaye? 

Ishq To Ye Kehta Hai Ke Jis Gadhe Par Nabiyo Ke Imam Ne Sawari 
Larmayi Hai Ab Us Sawari Ko Haqeer Samajhne Waala Khud Gadhe 
Se Zyada Kamtar Hai 

ABDE MUSTAFA 

KEHNE SE PEHLE KARO BHI 

Ek Buzurg Ke Paas Ek Aurat Apne Bachhe Ko Le Kar Aayi Aur 
Kehne Lagi : Is Bachhe Ko Gud Khaane Se Mana Larma Dein 

Buzurg Ne Kaha Ke Wo Us Bachhe Ko Dusre Din Le Kar Aaye 
Jab Wo Aurat Dusre Din Bachhe Ko Le Kar Aayi To Buzurg Ne 

Bachhe Se Farmaya : Beta, Gud Mat Khaya Karo., 

Bachhe Ki Maa Boli : Hazrat! Ye Naseehat To Aap Kal Bhi Kar 
Sakte The (Phir Dusre Din Kyun Bulaya?) 

Buzurg Farmane Lage : Kal Aisa Kama Namumkin Tha Kyunki Kal 
Maine Khud Gud Khaya Hua Tha! 

Dusro Ko Naseehat Ke Phool Baantne Se Pehle Humein Khud Ko 
Dekhna Chahiye Ke Hum Ne Kitni Baato Par Amal Kiya Hai 
Agar Hum Amal Ke Baad Dusro Ko Nekiyo Ki Dawat Denge To 
Humari Dawat Qabool Hoti Huyi Nazar Aayegi 

ABDE MUSTAFA 

HUZOOR if KI 8 ADAYEIN 

Nabiye Kareem if Ki Har Ada Pyaari Hai Jin Mein Se 8 Ye Bhi 
Hain:- 

(1) Jab Bhi Koi Aap if Ko Pukarta To Aap "Labbaik" Keh Kar Jawab 
Inayat Farmate 

(2) Agar Koi Shakhs Aapke Kaan Mein Sargoshi Karta To Jab Tak 
Uski Baat Mukammal Na Ho Jaati Aap Apna Sar Mubarak Usse 
Door Na Farmate 

(feO 

(3) Aap if Majlis Mein Kabhi Paaon Phaila Kar Na Baithte 

(fe 0 

Page I 2 




(4) Jab Koi Mulaqat Ke Liye Aata To Baaz Awqaat Uske Liye Aap 
Apni Chadar Bichha Dete Balki Apni Masnad Bhi Pesh Kar Diya 
Karte 

(1/122^1) 

(5) Aap if Sahaba -e- Kiraam Ko Unki Kunniyat Aur Pasandida 
Naamo Se Pukarte 

(fe 0 

(6) Aap Badi Waqaar Ke Saath Is Tarah Thehar Thehar Kar 
Guftagu Farmate Ke Agar Koi Aapke Jumlo Ko Ginna Chahta To 
Gin Sakta Tha 

(l/l39<fe0 

(7) Aap Raftaar Ke Saath Jhuk Kar Yun Chala Karte The Goya 
Bulandi Se Utar Rahe Hain, Hazrat Abu Huraira Kehte Hain Ke Hum 
Rasoolullah it Ke Saath Chalne Mein Hanfne Lagte The 

( 86 ^/ ‘iJJisiJ' £) 

(8) Aap if Khushbu Ka Tohfa Wapas Nahin Farmate Balki Farmate 
Ke Khushbu Ka Tohfa Rad Mat Karo Kyunki Ye Jannat Se Nikli Hai 

(l30e/ *tyO 

ABDE MUSTAFA 

EK TARAF ILME DEEN AUR EK TARAF BETE KA 

JANAZA 

Imam Abu Yusuf Rahimahullahu Ta'ala Ke Bete Ka Jab Inteqal Ho 
Gaya To Aapne Ek Shakhs Ko Ise Dafan Karne Ki Zimmedari Saunp 
Di Aur Khud Imam Abu Hanifa Ki Majlis Mein Ilm Seekhne Chale 
Gaye Aur Kehne Lage Ke Kahin Mera Aaj Ka Sabaq Chhoot Na 
Jaaye! 

Zubaan Se Izhaar Karne Waale To Kaafi Milenge Lekin Asal Mein 
Ise Kehte Hain lime Deen Haasil Karne Ka Jazba! 

Aye Kaash Ke Humare Naujawano Ke Andar Bhi Aisa Jazba Paida 
Ho Jaaye., 

ABDE MUSTAFA 

BAS TUMHARI LAGAN 

Hazrate Sultanul Aarifeen, Sultan Baahu Rahimahullahu Ta'ala 
Zameen (Khet) Mein Hal Chala Rahe The Ke Hinduo Ki Ek Baraat 
Ka Wahan Se Guzar Hua Jo Apna Raasta Bhool Chuki Thi 
Us Baraat Ko Qareeb Ke Ek Gaaon Ahmad Pur Jaana Tha, Unhone 
Aap Alaihi Rahma Se Puchha Ke Humein Ahmad Pur Jaana Hai, 
Raasta Kidhar Se Hai? 

Aap Ne Farmaya : Bata Doon Ya Pahuncha Doon? 

Ye Jawab Sun Kar Wo Log Hairan Huye Phir Kehne Lage Ke Baba 
Ji! Pahuncha Do 

Aap Ne Farmaya Ke Aankhein Band Karo.Ab Kholo, Aankhein 

Khuli To Rauza -e- Rasool M Saamne Tha Aur Baraat Madina -e- 
Munawwara Mein Khadi Thi! 

Unhone Kaha Ke Baba Ji! Ye (To Wo) Ahmad Pur Nahin Hai Jahan 
Hum Ne Jaana Hai To Aap Ne Farmaya Ke Main To Isi Ahmad Pur 
Ko Jaanta Hoon! 

Huzoor ii Se Sachhi Muhabbat Karne Waale Humesha Aap Ki 
Yaado Mein Khoye Rehte Hain, Un Ki Nazro Mein Bas Madine Ki 
Tasveer Hoti Hai, Unhein Har Wo Mehfil Pasand Aati Hai Jis Mein 
Huzoor if Ki Baatein Ho, Har Wo Zikr Suhana Lagta Hai Jis Mein 

Huzoor if Ka Zikr Shamil Ho, Bas Unhi Ki Lagan., 

Inhein Jaana, Inhein Maana, Na Rakha Ghair Se Kaam 
Lillahil Hamd Main Dunya Se Musalman Gaya 

ABDE MUSTAFA 

HUMARE NAUJAWAN AUR SOCIAL MEDIA 

Is Zamane Mein Ab Bahut Kam Log Aise Bache Hain Jo Social 
Media Se Door Hain 

TV, Mobile Phone Aur Internet Ke Zariye Har Shakhs Poori Dunya 
Se Aisa Juda Hua Hai Jaise Do Ungliya 

Dunya Ke Ek Kone Mein Kuchh Hota Hai To Hazaaro Meel Door 
Dusre Kone Mein Fauran Khabar Pahunch Jaati Hai 
Social Networking Websites Ke Zariye Mukhtalif Shehro Ke Rehne 
Waale Ek Dusre Ko Dost Bana Rahe Hain, In Websites Mein 
Facebook, WhatsApp, Twitter, Instagram, Telegram Aur Video 
Calling Apps Bahut Mash'hoor Hain 

Naujawano Ki Aksariyat Social Media Par Maujood Hai, Shehar Kya 
Aur Dehat Kya Har Jagah Social Media Ka Jaal Bichha Hua Hai 
Fayeda Bhi Nuqsan Bhi 

Jahan Ek Taraf Logon Ko Social Media Se Bahut Bada Fayeda Hua 
Hai Wahin Dusri Taraf Bahut Bada Nuqsan Bhi Hua Hai 
Fayede Aur Nuqsan Ka Daromadar Is Ke Istemal Par Hai, Agar Aap 
Is Ka Sahih Istemal Karte Hain To Ye Mufeed Hai Warna Mudar 
Naujawano Ke Halaat 

Kayi Naujawano Ki Time Line, Status Aur Tasveer Aisi Hoti Hain Ke 
Agar Un Ke Walidain Ya Ghar Waale Dekh Lein To Sharm Se Paani 
Paani Ho Jaayein! 

Time Line Par Behuda Lateefe, Gandi Gandi Tasveerein Aur Ghair 
Akhlaqi Tehreerein Maujood Hoti Hain 
Agar Kabhi Kabhar Deeni Jazba Paida Ho Bhi Gaya To Ye 
Tehreerein Share Karte Hain Ke "Ye Message 11 Logon Ko Bhejo 
To Khushkhabri Milegi", "Is Mahine Ki Mubarakbad Do To Jannat 
Mein Jaane Se Koi Nahin Rok Sakta", "Aaj Syeda Fatima Ka Yawm 
-e- Wiladat Hai" (Jo Ke Social Media Par Roz Hota Hai) Waghaira 

Agar Deen Ke Liye Jazbaat Zyada Badh Gaye To Phir Ye Message 
Share Karte Hain "Ek Film Release Ho Rahi Hai Allah Ke 

Bande." Baaqi To Aap Jaante Hi Hain 

Sahih Istemal 

Agar Aap Facebook, WhatsApp, Twitter Aur Instagram Waghaira 
Ka Istemal Karte Hain To Unhi Fogon Ko Follow Karein Ya Friend 
Banayein Jin Ki Tehreerein (Posts), Tweets, Photos Aur Videos 
Waghaira Se Aap Ke Ilm Mein Izafa Ho Ya Koi Achhi Cheez 
Seekhne Ko Mile, Misaal Ke Taur Par Ulama -e- Ahle Sunnat Ko 
Follow Karein, Islamic Pages Ko Fike Karein, Apne Dosto Aur 
Rishtedaro Jo In Websites Par Maujood Ho, Unhein Fist Mein 
Shamil Karein 

Jahan Kahin Koi Ghair Munasib Cheez Dekhein To Fauran Us Ke 
Bhejne Waale Ko Block Karein 
Ghalat Istemal 

Social Media Ka Ghalat Istemal Aap Ke Gunaho Mein Izafa Kar 
Sakta Hai Aur Ye Bhi Ho Sakta Hai Ke Aap Ko Jail Ki Hawa Khani 
Pade Fihaza Siyasi Mamlaat Mein Bahas Karne, Kisi Ko Galiyo 
Bhara Message Karne Aur Ghair Akhlaqi Tehreero Ya Tasveero Par 
Tabsera Karne Se Ijtenab Karein 

ABDE MUSTAFA 

JANNAT MEIN AADHI AABADI HUMARI HOGI 

Hazrate Abdullah Bin Mas'ood Radiallaho Ta'ala Anho Bayaan Karte 
Hain Ke Rasoolullah it Ne Hum Se Farmaya Ke Kya Turn Is Baat Se 
Raazi Nahin Ho Ke Jannat Mein Tumhari Tadaad Tamam Jannatiyo 
Ki Chauthayi Ho? 

Hazrate Ibne Mas'ood Farmate Hain Ke Hum Ne Khushi Se Naara - 
e- Takbeer Buland Kiya, Phir Huzoor it Ne Farmaya : 

Kya Turn Is Baat Se Raazi Nahin Ho Ke Jannat Mein Tumhari 
Tadaad Tamam Jannatiyo Ki Tihayi Ho? 

Hazrate Ibne Mas'ood Farmate Hain Ke Hum Ne Khushi Se Naara - 
e- Takbeer Buland Kiya Phir Huzoor if Ne Irshad Farmaya : 

Mujhe Ummeed Hai Ke Jannat Mein Tumhari Tadaad Tamam 
Jannatiyo Se Aadhi (50%) Hogi 



Hazrate Abu Sayeed Khudri Radiallaho Ta'ala Anho Ki Riwayat 
Mein Hai Ke Aap it Ne Irshad Farmaya Ke Us Zaat Ki Qasam Jis Ke 
Qabza -e- Qudrat Mein Meri Jaan Hai, Meri Khwahish Hai Ke Turn 
Tamam Jannatiyo Ke Nisf (Aadhe) Ho 


(ll£ic440j‘&l) 


Is Ummat Par Ye Meherbani Sirf Aur Sirf Huzoor it Ki Wajah Se Hai 
Is Hadees Se Un Firqo Ka Radd Bhi Ho Jaata Hai Jin Ki Tadaad Ek 
Shehar Bharne Ke Barabar Bhi Nahin..., Wo Bhala Aadhi Jannat 
Kaise Bharenge? 

Alhamdulillah Huzoor it Ne Ye Bisharat Sawaad -e- Aazam, Ahle 
Sunnat Wa Jama'at Ko Ata Farmayi Hai 

ABDE MUSTAFA 

AZAAN -E- BILAL AUR SURAJ KA NIKALNA 

Awaamun Naas Se Le Kar Khawaas Tak Ek Waqiya Bahut 
Mash'hoor Hai Ke Hazrate Sayyiduna Bilal Radiallaho Ta'ala Anho 
Ki Zubaan Mein Luknat Thi Jis Ki Wajah Se Aap Radiallaho Ta'ala 
Anho Azaan Ke Kalimaat Ko Sahih Taur Par Ada Nahin Kar Paate 
The, Ek Martaba Aap Ko Azaan Dene Se Roka Gaya Aur Jab Aap 
Ne Azaan Nahin Di To Suraj Hi Nahin Nikla! 

Ye Bhi Kaha Jaata Hai Ke Hazrate Bilal Ki "Seen" Allah Ta'ala Ke 
Nazdeek "Sheen" Hai 


Page I 7 






Is Waqiye Ko Kuchh Muqarrireen Bade Shauq Se Bayaan Karte Hain 
Aur Kuchh Logon Ko Bhi Aisi Masaledaar Riwayaat Sunne Mein 
Bada Maza Aata Hai 

Kayi Moatbar Ulama Ne Is Riwayat Ka Radd Kiya Hai Aur Ise 
Mauzu Wa Manghadat Qarar Diya Hai Lekin Phir Bhi Kuchh 
Muqarrireen Apni Aadat Se Majboor Hain, Muqarrireen Ki Pesha 
Warana Majboori Unhein Aisi Riwayaat Chhodne Nahin Deti 
Zara Sa Jhoot Zaroori Hai Daastan Ke Liye 
Is Riwayat Ke Mutalliq Ulama -e- Muhaqqiqeen Ki Aara Zel Mein 
Naqal Ki Jaati Hain 

(1) Imam Ibne Kaseer (M774H) Is Riwayat Ke Baare Mein Likhte 
Hain Ke Is Ki Koi Asal Nahin Hai 

(An{J<5b‘i\^\si i V ( ) 
** ♦♦ 

(2) Imam Shaykh Abdur Rahman Sakhawi (M904H) Is Riwayat Ko 
Naqal Karne Ke Baad Burhan Safaqusi Ke Hawale Se Allama 
Jamaluddin A1 Mizzi Ka Qaul Naqal Karte Hain Ke Ye Riwayat 
Awaam Ki Zubaan Par To Mash'hoor Hai Lekin Humne Kisi Bhi 
Kitab Mein Ise Nahin Paaya 

(22UH90 

(3) Imam Sakhawi Ek Aur Maqaam Par Likhte Hain Ke Ibne Kaseer 
Ne Kaha Ke Is Ki Koi Asal Nahin Aur Isi Tarah Allama Jamaluddin 
A1 Mizzi Ka Qaul Guzar Chuka 

(to<582v<397</<fe0 

(4) Allama Abdul Wahhab Sharani (M973H) Is Riwayat Ke Baare 
Mein Farmate Hain Ke Ye Awaam Ki Zubaan Par To Mash'hoor Hai 
Lekin Usool Mein Hum Ne Is Baare Mein Koi Tayeed Nahin Dekhi 

( Jit Ju 1 5M 1 9 

(5) Allama Sharani Mazeed Likhte Hain Ke Ibne Kaseer Kehte Hain 
Ke Is Ki Koi Asal Nahin 

(6) Imam Mulla Ali Qaari Hanafi (M1014H) Ne Bhi Is Riwayat Ko 
Mauzu Qarar Diya Hai 

(76^140 


(7) Allama Badruddin Zarkashi (M794H) Is Riwayat Ko Naqal Karne 
Ke Baad Likhte Hain Ke Hafiz Jamaluddin A1 Mizzi Farmate Hain Ke 
Ye Riwayat Awaam Ki Zubaan Par To Mash'hoor Hai Lekin Is Baare 
Mein Hum Ne Ummahatul Kutub Mein Kuchh Bhi Nahin Dekha Aur 
Is Riwayat Ke Baare Mein Shaykh Burhanuddin Safaqusi Ka Bhi 
Yahi Qaul Hai 


(208<207l/ 






I) 


(8) Allama Ibnul Mubrad Muqaddasi (M909H) Is Riwayat Ko Likhne 
Ke Baad Allama Jamaluddin A1 Mizzi Ka Qaul Naqal Karte Hain Ke 
Mustanad Kutub Mein Is Ka Koi Wujood Nahin 

(554^109l 


(9) Allama Ismayeel Bin Muhammad A1 Ajlooni (Ml 162H) Is 
Riwayat Ko Likhne Ke Baad Imam Jalaluddin Suyooti Ka Qaul Naqal 
Karte Hain Ke Ummahatul Kutub Mein Aisa Kuchh Bhi Warid Nahin 
Hua Aur Imam Mulla Ali Qaari Farmate Hain Ke Is Ki Koi Asal 
Nahin Aur Allama Jamaluddin A1 Mizzi Se Naqal Karte Huye 
Shaykh Burhanuddin Safaqusi Farmate Hain Ke Awaam Ki Zubaano 
Par To Mash'hoor Hai Lekin Asal Kutub Mein Aisa Kuchh Bhi 
Waarid Nahin Hua 


(10) Allama Ajlooni Mazeed Likhte Hain Ke Ibne Kaseer Kehte Hain 
Ke Is Ki Koi Asal Nahin Hai 


(l520x530(/<Lifl) 

(11 to 15) Is Riwayat Ka Radd In Kutub Mein Bhi Maujood Hai 

(16) Allama Shariful Haque Amjadi (M1421H) Likhte Hain Ke Ye 
Waqiya Baaz Kitabo Mein Darj Hai Lekin Tamam Muhaddiseen Ka 
Is Par Ittefaq Hai Ke Ye Riwayat Mauzu, Manghadat Aur Bilkulliya 
Jhoot Hai 

(17) Allama Abdul Mannan Aazmi (M1434H) Likhte Hain Ke 
Hazrate Bilal Radiallaho Ta'ala Anho Ko Azaan Se Mazool Karne Ka 
Zikr Hum Ko Nahin Mila Balki Ayeni, Jild Panjum, Safha Number 
108 Mein Hai Ke Hazrate Bilal Radiallaho Ta'ala Anho Rasoolullah 
if Ke Liye Safar Aur Hazar Har Do Haal Mein Azaan Dete Aur Ye 
Rasoolullah i£ Aur Hazrate Siddique -e- Akbar Radiallaho Ta'ala 
Anho Dono Ki Aakhiri Zindagi Tak Moazzin Rahe 

(18) Maulana Ghulam Ahmad Raza Likhte Hain Ke Ye Waqiya 
Mauzu Wa Manghadat Hai, Haqeeqat Se Is Ka Koi Talluq Nahin Hai 
Ke Hazrate Bilal Radiallaho Ta'ala Anho Se Kalimaat -e- Azaan 
Sahih (Taur Par) Ada Nahin Ho Paate The 

(647^2^0lc^y/ /(JiSto) 

In Dalail Ke Baad Ab Is Riwayat Ke Mauzu Wa Manghadat Hone 
Mein Koi Shak Baaqi Nahin Rehta 

ABDE MUSTAFA 

MUHADDISEEN KA EHSAAN 

Haroon Rasheed Ke Paas Ek Zindeeq Ko Laaya Gaya, Khalifa Ne Us 
Ke Qatl Ka Hukm Saadir Kiya To Us Ne Kaha : 

Turn Mujhe Qatl Kar Doge Lekin Un Chaar Hazaar Ahadees Ka Kya 
Karoge Jin Ko Maine Wad'a Kar Ke (Yaani Ghad Kar) Logon Mein 

Aam Kar Diya Hai! Un (Chaar Hazaar) Mein Se Koi Baat 
Rasoolullah Se Manqool Nahin Thi 

Khalifa Ne Kaha Ke Aye Zindeeq! Tu Abdullah Bin Mubarak Aur 
Ibne Is'haaq Ko Nahin Jaanta, Un Ki Tanqeed Ki Chhalni Se Teri 
Tamam Hadeeso Ka Ek Ek Harf Nikal Aayega 

Ye To Sirf Ek Shakhs Ka Waqiya Hai Jis Ne Chaar Hazaar Ahadees 
Ghad Kar Aam Ki, Is Ke Ilawa Bhi Kayi Logon Ka Zikr Tarikh Mein 
Milta Hai Jinhone Hadeesein Ghadi Balki Kayi Firqo Ne Is Par Zor 
Diya Aur Is Ke Zariye Awaam Ko Gumrah Karne Ki Koshish Ki 
Lekin Is Ummat Par Muhaddiseen -e- Kiraam Ka Bahut Bada Ehsaan 
Hai Jinhone Apni Tehqeeq Wa Tanqeed Ki Chhalni Mein Hadees -e- 
Rasool Ko Manghadat Riwayaat Se Alag Kiya Aur Aaj Bhi 
Muhaqqiqeen Is Aham Tareen Kaam Mein Masroof Hain 
Kisi Bhi Riwayat Ko Bayaan Karne Se Pehle Ye Dekh Lein Ke Wo 
Kis Kitab Mein Maujood Hai Aur Ye Bhi Zaroori Nahin Ke Kitab 
Mein Hone Ki Wajah Se Wo Sahih Ho Kyunki Kitabo Mein Bhi 
Jhooti Riwayaat Hoti Hain Lihaza Ye Bhi Dekhna Chahiye Ke Us 
Riwayat Par Ulama -e- Ahle Sunnat Ki Kya Tehqeeq Hai 
Agar Aap Ne Kabhi Aisi Riwayaat Bayaan Kar Di Ya Kahin Likh Di 
Jo Sahih Nahin Thi To Ilm Ho Jaane Par Apni Ghalati Ko Fauran 
Tasleem Karein Bajaye Hatdharmi Karne Ke, Kyunki Is Par Par Israar 
Kama Mazeed Ek Badi Ghalati Hai 

ABDE MUSTAFA 

MAIN USE SUNNI BANA DUNGA 

Imran Bin Hittaan Raqashi Akabir Ulama -e- Muhaddiseen Mein Se 
The, Un Ki Ek Chacha Zaad Behan Kharjiya (Ek Gumraah Firqe Se) 
Thi, Us Se Nikah Kar Liya! 

Ulama -e- Kiraam Ne Sun Kar Taana Zani Ki To Unhone Kaha : 

Maine To Is Liye Nikah Kiya Hai Ke Is Ko Apne Mazhab Par Le 
Aaunga...., 

Ek Saal Na Guzra Tha Ke Khud Kharji Ho Gaye!!! 

Shikar Karne Chale The Shikar Ho Baithe 

Isi Tarah Aaj Bhi Kuchh Sunni Ladke Badmazhabo Ke Ghar Se Ladki 
Laate Hain Aur Kehte Hain Ke Main Use Sunni Bana Dunga Lekin 
Hota Kuchh Aur Hai 

Nikah Karte Waqt Sab Se Pehle Humein Ek Dusre Ke Din Ko 
Malhooz Rakhna Chahiye, Agar Ladki Ya Ladka Badmazhab Hai To 
Hargiz Un Se Rishta Na Jodein 

ABDE MUSTAFA 

DO REGISTER 

Hazrate Abdullah Bin Amr Radiallaho Ta'ala Anho Bayaan Karte 
Hain Ke Ek Din Rasoolullah if Humare Paas Tashreef Laaye, Aap Ke 
Haatho Mein Do Kitabein Thi 

Aap Ne Daryaft Farmaya Ke Kya Turn Jaante Ho Ke Ye Do Kitabein 
Kis Cheez Se Mutalliq Hain? 

Hum Ne Arz Kiya : Nahin, Ya Rasoolallah if! Aap Hi Humein 
Batayein 

Huzoor if Ne Apne Daayein Haath Waali Kitab Ke Baare Mein 
Farmaya Ke Ye Kitab Rabbul Aalameen Ki Taraf Se Hai Jis Mein 
Ahle Jannat Ke Naam Hain, Un Ke Aaba -o- Ajdaad Aur Qabilo Ke 
Naam Hain Phir Is Ke Aakhir Mein Muhar Laga Di Gayi Hai, In 
Mein Koi Izafa Nahin Ho Sakta Aur Kami Nahin Ho Sakti 
Is Ke Baad Aap *8 Ne Apne Baayein Haath Mein Maujood Kitab Ke 
Baare Mein Isi Tarah Ke Alfaaz Ahle Jahannam Ke Liye Irshad 
Farmaye 

Yahan Ye Sawal Paida Hota Hai Ke Ek Kitab Mein Tamam 
Jannatiyo Aur Dusri Kitabo Mein Jahannamiyo Ke Naam, Un Ke 
Baap Daado Ke Naam Aur Un Ke Qabilo Ke Naam Kaise Maujood 
Ho Sakte Hain Halanki Wo Kitabein Huzoor Ke Haatho Mein Thi 
Aur Sahaba -e- Kiraam Ne Unhein Dekha Bhi Lihaza Zaahir Hai Ke 
Kitab Ka Hajm Mukhtasar Hoga Yaani Kitab Ki Lambayi, Chaudayi 
Aur Motayi Mukhtasar Hogi Jab Ke Jannatiyo Aur Jahannamiyo Ke 
Naamo Ki Tadaad Bahut Zyada Hai Jo Ek Mukhtasar Si Kitab Mein 
Aqlan Nahin Aa Sakte Aur Huzoor it Ka Farman Bhi Ghalat Nahin 
Ho Sakta.! 

Hazrat Allama Syed Abdul Azeez Dabbagh Rahimahullahu Ta'ala 
(Ml 131H) Is Hadees Ki Tashreeh Karte Huye Farmate Hain Ke Is 
Hadees Mein Kitabat Se Muraad Tehreeri Shakl Nahin Hai Balki Is 
Ka Matlab Ye Hai Ke Jab Aap if Ne Kitab Ke Awraaq Ki Taraf 
Tawajjoh Farmayi To Ahle Jannat Wa Jahannam Ke Tamam Naam 
Aap it Ko Dikhayi Diye 

Is Ki Mazeed Wazahat Yun Ki Ja Sakti Hai Ke Jab Bhi Huzoor it Kisi 
Cheez Par Nazre Mubarak Daalte Hain To Aap Ke Saamne Se 
Tamam Hijabaat Utha Liye Jaate Hain 
Allah Ta'ala Ne Aap Ko Kaamil Tareen Roohani Baseerat Ata 
Farmayi Hai Aur Jab Ye Roohani Baseerat Aap Ki Zaahiri Basarat Ke 
Saath Mil Jaaye To Aap Ki Zaahiri Aankho Ke Saamne Se Bhi 
Tamam Hijabaat Hat Jaate Hain Is Fiye Aap it Kisi Bhi Mahjoob 
Cheez Ko Usi Shay Mein Dekh Fete Hain Jo Us Waqt Aap Ke 
Saamne Maujood Ho 

Bil Farz Agar Aap Ke Saamne Koi Deewar Maujood Ho To Aap 
Deewar Mein (Bhi) Us Chhupi Cheez Ka Mushahida Farmayenge 
Aur Agar Us Waqt Aap Ka Dast -e- Aqdas Aap Ke Saamne Hoga To 
Wahi Cheez Aap Ko Apne Haath Mein Nazar Aayegi Aur Agar Aap 
Ke Saamne Koi Kaghaz Maujood Ho To Wo Chhupi Cheez Aap Ko 
Kaghaz Mein Nazar Aayegi 

Mazkoora Tashreeh Ko Saamne Rakh Kar Ye Kaha Ja Sakta Hai Ke 
Agar Wo Kitabein Kisi Aam Insan Ko De Di Jaayein To Wo Us Mein 
Ahle Jannat Wa Jahannam Ke Naamo Ko Nahin Dekh Payega 
Kitab To Hai Par Dekhne Waali Aankh Bhi Chahiye 

Aur Koi Ghaib Kya Turn Se Nihaa Ho Bhala 
Jab Na Khuda Hi Chhupa Turn Pe Karodon Durood 


ABDE MUSTAFA 


MUJHE MALOOM NAHIN 


Imam Shaybi Rahimahullahu Ta'ala Ke Baare Mein Umar Bin Abi 
Zaayida Kehte Hain Ke Kisi Sawal Ke Jawab Mein Imam Shaybi Se 
Zyada Maine Kisi Ko Ba Kasrat Ye Kehte Huye Nahin Suna Ke 
Mujhe Maloom Nahin, 

Yaani Imam Shaybi Aksar Sawalo Ke Jawab Mein Ye Kehte The Ke 
Mujhe Maloom Nahin 



Ye Kehna Kitna Mushkil Hai Ke Mujhe Maloom Nahin Ya Main 
Nahin Jaanta! 

Agar Do Chaar Logon Ke Beech Kisi Aalim Ko Ye Kehna Pad Jaaye 
To Kya Hoga? Maana Ke Ye Kehne Mein Jhijhak Mehsoos Hogi 
Lekin Bhalayi Isi Mein Hai Ke Ghalat Bayani Ka Sahara Lene Ke 
Bajaye Keh Diya Jaaye Ke Mujhe Maloom Nahin 


ABDE MUSTAFA 

REMIX NAAT - ISHQ YA TAUHEEN 


Ye Bayaan Karte Huye Bhi Takleef Hoti Hai Ke Kuchh Logon Ne 
Naat -e- Rasool Jaisi Muqaddas Shay Ko Bhi Khel Kood Aur Nachne 
Gaane Ka Zariya Bana Liya Hai! 

Ek Aisi Bala Humare Muashre Mein Utri Hai Jis Ki Jitni Mazammat 
Ki Jaaye Kam Hai 

Hum Baat Kar Rahe Hain "Remix Naat" Ki, Is Mein Hota Ye Hai Ke 
Asal Naat Ko Kuchh Softwares Ke Zariye Remix Kiya Jaata Hai 
Yaani Is Mein Jadeed Mazameer (Musical Instruments) Ki Aawaz Ko 
Milaya Jaata Hai Jis Tarah Filmi Gaano Mein Mazameer Ki 
Awaazein Hoti Hain 

Ye Awaazein (Sounds) Kayi Tarah Ki Hoti Hain Jinhein Nikalne Ke 
Liye Kisi Dhol Ko Bajane Ya Bansuri Mein Phoonkne Ki Zaroorat 
Nahin Hoti Balki Ye Softwares Ke Zariye Banayi Jaati Hain 
Dhamak Ki Awaaz Jise "Beat" Kaha Jaata Hai Us Ke Saath Kayi 
Tarah Ki Awaazein Mila Kar Naat Ko Aisi Shakl Di Jaati Hai Ke 
Sunne Se Filmi Gaana Maloom Hota Hai 

Wo Muqaddas Ash'aar Jin Mein Allah Ke Pyaare Rasool if Ki Tareef 
-o- Tauseef Bayaan Ki Jaati Hain Un Ko Gaane Ki Tarah Remix 
Banana Aur Phir Use Buland Awaaz Se Juloos Wa Mahafil Mein 
Bajana Ishq -e- Rasool Hai Ya Tauheen? 

Ek Aam Insan Bhi Ghaur Kare To Use Maloom Ho Jayega Ke Ye 
Kitni Ghatya Harkat Hai, 

Is Bala Mein Ek Achhi Khaasi Tadaad Mubtala Hai! 

Pehle Se Hi Filmi Gaano Ka Bhoot Bachpan Se Pachpan Ke Saro Par 
Sawaar Hai, Ye Kya Kam Tha Jo Naat -e- Rasool Ki Izzat Ko Pamaal 
Karne Par Utar Aaye! 

Hum Aap Se Guzarish Karte Hain Ke Lillah Is Se Tauba Karein Aur 
Remix Naat Ka Boycott Karein 

ABDE MUSTAFA 

AAP NE SACH FARMAYA MERE AAQA 

Hazrate Sayyiduna Abu Huraira Radiallaho Ta'ala Anho Bayaan 
Karte Hain Ke Nabiye Kareem if Ne Irshad Farmaya : 

Us Zaat Ki Qasam Jis Ke Qabza -e- Qudrat Mein Muhammad Ki 
Jaan Hai! Turn Logon Par Zaroor Ek Din Aisa Aayega Ke Turn 
Mujhe Nahin Dekh Sakoge Aur Meri Ziyarat Kama Turn Logon Ke 
Nazdeek Ahal (Ghar Waalo) Aur Maal Se Zyada Mahboob Hoga 

( 6008 ^^ifM 

Allama Khitabi Likhte Hain Ke (Huzoor Ke Wisaal Ke Baad) Baaz 
Sahaba Ne (To Yahan Tak) Kaha Ke Rasoolullah if Ki Tadfeen -e- 
Mubarak Ke Baad Hum Khud Apne Aap Ko Ajnabi Lagte The 

0 j 2 £L< 828 if ‘if\L /) 

ABDE MUSTAFA 

TIK TOK 

Shayad Hi Koi Aisa Shakhs Hoga Jo Apne Smartphone Se Social 
Media Ka Istemal Karta Ho Aur "Tik Tok" Se Be Khabar Ho, 

Agar Aap Nahin Jaante To Hum Bata Dein Ke Ye Ek Software Hai 
Jis Mein Aap Chhoti Videos (Short Clips) Bana Sakte Hain Aur Aam 
(Share) Kar Sakte Hain 

Is Mein Mukhtalif Dhang Se Videos Banayi Jaati Hain Maslan Koi 
Naach Raha Hai, Koi Gaa Raha Hai, Koi Uchhal Kood Kar Raha Hai 
To Koi Kartab Dikha Raha Hai 

Is Application Ne Har Shakhs Ko Ye Mauqa Diya Hai Ke Bina Filmo 

Mein Kaam Kiye Aap Apne Kartab, Apne Hunar Aur Apni Kala (Art) 

Ko Dunya Ke Saamne Pesh Kar Sakte Hain 

Chhote Ho Ya Bade, Ladke Ho Ya Ladkiya Sab Madari Bane Huye 

Hain, 

Is Mein Be Hayai, Be Adabi Aur Be Sharmi Ki Hadein Paar Ki Ja 
Rahi Hain, Ye Sirf Ek Application Nahin Balki Aisa Aala (Tool) Hai 
Jo Logon Ke Andar Sharm -o- Haya Naam Ki Cheez Ko Khatm Kar 
Raha Hai 

Ho Gayi Mehfil Teri Kya Be Adab Be Qayeda 
Jo Khade Rehte The Wo Ab Hain Barabar Baithe 

Is Tik Tok Ne Sirf Do Se Teen Saalo Mein Paanch Karod (Above 5 
Crore) Se Zyada Logon Ko Apne Jaal Mein Phansa Liya Hai! 

Un Karodo Logon Mein Na Jaane Kitne Muslim Naujawan Aur 
Ladkiya Shamil Hain Jo Din Raat Apni Numaish Ke Nashe Mein 
Choor Hain 

Wo Naujawan Jinhein Apne Deen Ke Liye Khoon Pasina Ek Kama 
Chahiye Tha Wo Apna Dher Saara Waqt Is Behuda Cheez Mein 
Barbad Kar Rahe Hain, Wo Ladkiya Jinhein Apni Aakhirat Ki Fikr 
Mein Doobe Rehna Chahiye Tha Wo Dunya Ko Apne Pichhe Khada 
Karne Ki Dhun Mein Hain 

Aap Ke Paas Aql Hai, Sochne Samajhne Ki Salahiyat Hai Aur Waqt 
Bhi Hai Lihaza Ghaur Karein Aur Pehchanein Ke Aap Ka Fayeda 
Kahan Hai 

Is Application Ki Nuhoosat Se Bachein Aur Apna Waqt Achhe 
Kaamo Mein Lagayein Kyunki Ye Waqt Dubara Nahin Milne Waala 
Hazrate Saif Yamani Alaihi Rahma Farmate Hain Ke Allah Ta'ala Ka 
Kisi Bande Se Apni Nazre Rahmat Ko Hata Lena Ye Hai Ke Banda 
Be Kaar Baato Mein Mashgool Ho Jaaye Aur Jo Apne Maqsad -e- 
Hayaat Ko Faramosh Kar Ke Apni Umar Ka Ek Lamha Bhi Guzare 
To Use Zaroor Hasrato Aur Nadamato Ka Saamna Kama Padega 

(114 

ABDE MUSTAFA 

SAWALAAT -E- QABR SURYANI ZUBAAN MEIN 

HONGE 

Imam -e- Ahle Sunnat, Aala Hazrat Rahimahullahu Ta'ala Se Arz 
Kiya Gaya Ke Marne Ke Waqt Se Zubaan Arabi Ho Jaati Hai? Aap 
Ne Farmaya Ke Is Baare Mein To Kuchh Hadees Mein Irshad Nahin 
Hua, Hazrate Sayyidi Abdul Azeez Dabbagh Radiallaho Ta'ala Anho 
Farmate Hain Ke Qabr Mein Suryani Zubaan Mein Sawal Hoga Aur 
Kuchh Lafz Bhi Bataye Hain 

(447 

Shaykh Ahmad Bin Mubarak (Ml 155H) Kehte Hain Ke Maine 
(Apne Shaykh, Hazrat Allama Syed Abdul Azeez Dabbagh 
Radiallaho Ta'ala Anho Se) Daryaft Kiya Ke Qabr Mein Sawalaat 
Suryani Zubaan Mein Honge? Kyunki Imam Jalaluddin Suyooti 
Alaihi Rahma Ki Ek Nazm Mein Ye Sher Maujood Hai : 

"Insan Ke Liye Hairangi Ki Baat Ye Hai Ke Qabr Mein Suryani 
Zubaan Mein Mayyat Se Sawal -o- Jawab Honge" 

Is Nazm Ke Shaareh Bayaan Karte Hain Ke Imam Suyooti Ne Apni 
Tasneef "Sharhus Sudoor" Mein Shaykhul Islam Allama Ilmuddeen 
Ke Fatawa Ke Hawale Se Ye Baat Naqal Ki Hai Ke Qabr Mein 
Suryani Zubaan Mein Mayyat Se Sawal Jawab Hoga, 

Imam Suyooti Farmate Hain Ke Taaham Mujhe Kisi Hadees Mein 
Ye Baat Nahin Mil Saki 

Allama Ibne Hajar Asqalani Se Yahi Sawal Kiya Gaya To Unhone 
Jawab Diya Ke Hadees Ke Alfaaz Se Ye Zaahir Hota Hai Ke Shayad 
Qabr Mein Sawal Jawab Arabi Zubaan Mein Hoga Taaham Ye 
Mumkin Hai Ke Har Shakhs Se Us Ki Makhsoos Zubaan Mein Sawal 
Jawab Kiya Jayega Aur Ye Baat Zyada Maqool Mahsoos Hoti Hai 
Shaykh Abdul Azeez Dabbagh Rahimahullahu Ta'ala (Ml 131H) Ne 
Jawab Mein Farmaya Ke Qabr Mein Sawal Jawab Suryani Zubaan 
Mein Hoga Kyunki Firishte Aur Arwaah Yahi Zubaan Bolte Hain, 
Sawal Firishte Karenge Aur Jawab Rooh Degi Kyunki Jab Rooh Jism 
Se Nikal Jaaye To Apni Asal Ki Taraf Faut Jaati Hai 
Allah Ta'ala Jab Kisi Wali Ko "Fathe Kabeer" (Ka Martaba) Ata 
Farmata Hai To Wo Baqayeda Sikhe Baghair Hi Suryani Zubaan 
Mein Guftagu Karne Ki Salahiyat Haasil Kar Feta Hai Kyunki Us 
Waqt Us Par Rooh Ka Hukm Ghalib Ho Jaata Hai, Is Fiye (Rooh Ke 

Page I 18 



Ghalbe Ke Baayis Hi) Murde Ko Suryani Zubaan Mein Guftagu 
Karte Huye Koi Uljhan Darpesh Nahin Hogi 
Shaykh Syed Abdul Azeez Dabbagh Rahimahullahu Ta'ala Suryani 
Zubaan Ke Mutalliq Tafseeli Kalaam Karte Huye Farmate Hain Ke 
Arwaah (Rooho) Ki Zubaan Suryani Hai, 

Ye Zubaan Lafzi Aitbar Se Bahut Mukhtasar Aur Maanwi Aitbar Se 
Intehayi Wasee Zubaan Hai, Dusri Koi Zubaan Is Khoobi Mein Is Ke 
Ham Palla Nahin Ho Sakti! 

Shaykh Ahmad Bin Mubarak Kehte Hain Ke Maine Daryaft Kiya Ke 
Kya Arabi Zubaan Bhi? 

Aap Alaihi Rahma Ne Farmaya Ke Arabi Zubaan Bhi Is Ke Ham 
Palla Nahin Ho Sakti Albatta Quraan Mein Maujood Alfaaz Ka 
Hukm Mukhtalif Hai, 

Agar Arabi Zubaan Mein Suryani Ke Muaani Ko Ikathha Kar Liya 
Jaaye Aur Alfaaz Arabi Zubaan Ke Ho To Ye Suryani Se Bhi Zyada 
Sheeri Aur Khoobsurat Zubaan Hogi 

Suryani Ke Siwa, Dunya Ki Tamam Zubaano Mein Itnaab (Phailao) 
Paaya Jaata Hai, 

Suryani Zubaan Ke Ilawa Har Zubaan Mein Alfaaz Ki Tarkeeb Ke 
Zariye Jumla Banta Hai Lekin Suryani Zubaan Mein Huroof Ke 
Zariye Jumla Banta Hai, Yahi Wajah Hai Ke Suryani Zubaan Ke 
Huroof -e- Tahajji Ka Makhsoos Maana Hai, Jab Ek Harf Ko Dusre 
Harf Se Mila Diya Jaaye To Jumla Mukammal Ho Jaata Hai 
Jis Shakhs Ko Suryani Ke Huroof Ka Ilm Ho Jaaye Wo Aasani Ke 
Saath Suryani Bol Ya Samajh Sakta Hai Aur Aage Chal Kar Wo 
Huroof Ke Asraar Ki Maarifat Haasil Kar Sakta Hai 
Ye Ek Zabardast Ilm Hai, Allah Ta'ala Ne Logon Par Rahmat Karte 
Huye Unhein Is Ilm Se Mahjoob Rakha Hai Kyunki Agar Wo Is Se 
Aagah Ho Jaayein To Un Ki Zaat Mein Maujood Zulmat Un Ki 
Tabahi Ka Baayis Ban Jaaye (Kyunki Wo Is Ilm Ko Manfi Taur Par 
Istemal Karenge) Hum Allah Ta'ala Se Salamati Ke Talabgaar Hain 

Jis Tarah Ood Ki Lakdi Mein Ras (Yaani Paani) Maujood Hota Hai 
Isi Tarah Suryani Zubaan Dunya Ki Har Zubaan Mein Maujood Hai 
Kyunki Dunya Ki Har Zubaan Huroof -e- Tahajji Par Mushtamil Hoti 
Hai Aur Un Huroof -e- Tahajji Ki Wazahat Suryani Zubaan Mein Ki 
Gayi Hai Ke Kaun Sa Harf Kis Makhsoos Mafhoom Ki Adayegi Ke 
Liye Makhsoos Hai, 

Jaise Arabi Zubaan Mein Lafze "Ahmad" Hai, Suryani Ke Aitbar Se 
Is Lafz Ke Pehle Harf "Alif" Ka Apna Makhsoos Maana Hai, Isi 
Tarah Jab Aap "Haa" Ko Saakin Padhenge To Us Ka Apna 
Makhsoos Maana Hoga, "Meem" Par Zabar Aur "Daal" Par Pesh 
Padhenge To Dono Alag Alag Mafhoom Par Dalalat Karenge 
Isi Tarah Lafze "Muhammad" Hai, Ye Kisi Shakhsiyat Ka Naam Ho 
Sakta Hai Lekin Suryani Zubaan Mein Is Ka Har Harf Ek Makhsoos 
Mafhoom Par Dalalat Karega 

Mukhtasar Ye Ke Dunya Ki Tamam Zubaanein Suryani Zubaan Se 
Nikli Hain Aur Suryani Deegar Tamam Zubaano Ki Asal Hai 
Deegar Zubaano Ke Wujood Mein Aane Ki Wajah Ye Hai Ke Logon 
Mein Jahalat Aam Ho Gayi Jab Ke Suryani Mein Guftagu Karne Ke 
Liye Maarfat Pehli Shart Hai Taaki Sunne Waale Ko Har Harf Ke 
Zariye Us Ke Makhsoos Mafhoom Ka Pata Chal Jaaye Lihaza 
Suryani Zubaan Ijaad Karne Waalo Ne Is Baat Ka Ihtemam Kiya Ke 
Mukhtasar Taur Par Aisi Zubaan Ijaad Ki Jaaye Jis Ke Huroof -e- 
Tahajji Wasee Maana Par Dalalat Kar Sakein Kyunki Mukhatib Ko 
Fayeda Us Waqt Haasil Hoga Jab Us Ka Zahan Aap Ke Matlooba 
Maana Ki Taraf Muntaqil Hoga Kyunki Beshtar Umoor Maana Se 
Mutalliq Hote Hain, Yahan Tak Ke Bilfarz Agar Ye Mumkin Hota 
Ke Aap Alfaaz Wa Huroof Ka Sahara Liye Baghair Apna Maana 
Mukhatib Ko Muntaqil Kar Sakein To Kabhi Bhi Kisi Zubaan Ko 
Ijaad Karne Ki Zaroorat Pesh Na Aati, Yahi Wajah Hai Ke Sirf 

Akabir Ahle Kashf Ya Arwaah Ya Firishte Is Zubaan Mein Guftagu 
Karte Hain, 

Agar Aap Unhein Ye Zubaan Bolte Huye Sun Lein To Ye Mahsoos 
Hoga Jaise Wo Ek Ya Do Huroof Mein Apna Mudda Waazeh Kar 
Dete Hain Ya Chand Alfaaz Mein Itna Kuchh Bayaan Kar Dete Hain 
Jise Bayaan Karne Ke Liye Dusri Zubaano Mein Kayi Register 
Darkaar Honge 

Ab Aap Ko Andaza Ho Jayega Ke Jab Insano Mein Jahalat Aam Ho 
Gayi To In Huroof Ko Deegar Maano Ki Taraf Muntaqil Kar Diya 
Gaya Aur In Huroof Ki Haisiyat Muhmal Alfaaz Ki Manind Ho Gayi 
Aur Ye Dastoor Chal Nikla Ke Mukhtalif Huroof Ko Mila Kar, Lafz 
Ki Shakl De Kar Mafhoom Ki Wazahat Ki Jaaye Aur Phir Un Alfaaz 
Ko Jumlo Ki Shakl Mein Istemal Kiya Jaane Laga, Is Tarah Ek Bahut 
Azeem Ilm Mafqood Ho Gaya Lekin Is Ke Bawajood Aap Dunya Ki 
Kisi Bhi Zubaan Ka Koi Bhi Lafz Le Lein Us Ka Koi Ek Harf Suryani 
Ke Muhawre Se Zaroor Mutabiqat Rakhta Hoga Yaani Jo Lafz Kisi 
Makhsoos Maana Ke Liye Ijaad Kiya Gaya Hai, Usi Lafz Ka Ek Harf 
Suryani Zubaan Mein Usi Maane Ki Wazahat Ke Liye Istemal Hota 
Hoga, 

Jaise Arabi Zubaan Mein Lafze "Haayit" Deewar Ke Maana Mein 
Istemal Hota Hai Lekin Suryani Zubaan Mein Is Ka Pehla Harf "Haa" 
Isi Maana Mein Istemal Hota Hai 

Arabi Zubaan Mein Paani Ke Liye Lafze "Maa'a" Istemal Hota Hai 
Jab Ke Suryani Zubaan Mein Is Ke Aakhir Mein Aane Waala 
"Hamza" Paani Ke Liye Ijaad Kiya Gaya Hai 
Arabi Zubaan Mein Aasman Ke Liye Lafze "Samaa" Maujood Hai 
Aur Suryani Zubaan Mein Is Ke Maana Ke Liye Sirf "Seen" Istemal 
Hota Hai, Gharze Ke Agar Aap Tehqeeq Karein To Aap Ko Pata 
Chal Jayega Ke Har Lafz Ka Koi Ek Harf Makhsoos Faham Ki 
Adayegi Ke Liye Kaafi Hota Hai Aur Baqya Huroof Khwah 
Makhwah Istemal Kiye Jaate Hain 

Hazrate Adam Alaihissalam Jab Zameen Par Tashreef Laaye To Apni 
Zauja -e- Muhtarma Aur Bachho Ke Saath Suryani Mein Guftagu 
Kiya Karte The, 

Hazrate Idrees Alaihissalam Ke Zamane Tak Is Mein Koi Tabdeeli 
Nahin Aayi Lekin Us Ke Baad Tabdeeli Ka Amal Shuru Ho Gaya Aur 
Deegar Bahut Si Zubanein Wujood Mein Aa Gayi, Us Mein Sab Se 
Pehle Hindi (Sanskrit) Zubaan Wujood Mein Aayi Aur Ye Suryani 
Zubaan Se Khaasi Qareeb Hai 

Hazrate Adam Alaihissalam Suryani Zubaan Mein Is Liye Guftagu 
Kiya Karte The Kyunki Ahle Jannat Ki Zubaan Suryani Hai Aur 
Hazrate Adam Alaihissalam Bhi Jannat Mein Yahi Zubaan Bola 
Karte The 


ABDE MUSTAFA 


zs . i jii/'i) 

PUBG 


Jawano Ki Mehfil Mein Humesha Kuchh Na Kuchh Charche Mein 
Rehta Hai, Abhi Ek Mobile Game Hai "PUBG" Jis Ke Pichhe Ghanto 
Barbaad Kiye Ja Rahe Hain, 

Is Qadr Deewane Hain Is Game Ke, Ke Ghar Mein PUBG, Baahar 
Mein PUBG, Din Mein PUBG, Raat Mein PUBG! 

Khelte To Hain Hi Aur Jab Dosto Se Mulaqat Karte Hain To Bas Isi 
Ki Baatein Karte Hain 

Jitni Mehnat, Waqt Aur Dimagh Is Khel Mein Kharch Kiya Jaata Hai, 
Agar Us Ka Aadha Bhi Padhayi Mein Lagaya Jaaye To Bahut Fayeda 
Hoga, 

Jitni Muhabbat Is Khel Se Hai Agar Utni Muhabbat Kitabo Se Ki 
Jaaye To Zindagi Sanwar Jaaye 

Kayi Aise Hain Ke PUBG Mein Bandooq Mein Goli Bharne Ka 
Tariqa, Hathyar Badalne Ka Tariqa Aur Faaltu Ke Farzi Dushmano 
Ko Maarne Ka Tariqa To Maloom Hai Fekin Afsos Ke Islam Ka 

Bunyadi Aqeeda Nahin Maloom! Namaz Ka Tariqa Nahin Maloom! 
Wuzu Wa Ghusl Ka Tariqa Nahin Maloom! 

PUBG Game To Aaj Aaya Hai, Is Se Pehle Candy Crush, Mario, 
Contra, Ludo, Carrom Board Waghaira Ke Majnu Paaye Jaate The 
Aur Aaj Bhi Hain Yaani Humesha Koi Na Koi Fuzool Kaam Mil Hi 
Jaata Hai 

Naujawan Nasi Ko In Cheezo Mein Mubtala Karne Ke Pichhe Kayi 
Logon Ka Haath Hai, Ab Kisi Ladke Ke Walid Ko Hi Dekh Lijiye, 

Wo Khud Be Namazi, Be Ilm Aur Ghafil Hai To Bete Ko "Junaid Wa 
Shibli" Kaise Banayega 

Baap Maa Ko Lagta Hai Ke Beta Naukri Karne Laga Hai Aur 
Hazaaro Rupay Kama Raha Hai Bas Taraqqi Kaafi Ho Gayi, Ab 
Shaadi Kar Do Taaqi Is Ke Bachhe Bhi Yahi Taraqqi Ka Manjan 
Khareedne Ke Liye Nikal Padein 

Ye Nahin Dekha Jaata Hai Ke Bete Ke Mobile, Us Ke Computer, Us 
Ke Facebook Profile, Us Ke WhatsApp Messenger Par Kaun Se 
Phool Khil Rahe Hain, Ab Ho Sakta Hai Ke Aap Sochein Ke Maa 
Baap To Bhole Hote Hain, Unhein Kya Maloom Beta Kya Kar Raha 
Hai? 

Hum Kahenge Ke Maa Baap Bhole Nahin Balki Ghair Zimmedar 
Hain Aur Bachho Ki Tarbiyat Ke Islami Tariqe Se Be Khabar Hain 
Bachho Ko School Ka Raasta Dikhaya, Colleges Ke Chakkar 
Katwaye Hatta Ke Ek Aadhar Card Ke Liye Line Mein Ghanto 
Khade Rehna Sikhaya Lekin Madrase Mein Taleem Haasil Karne Ke 
Naam Par Khamoshi Ikhteyar Ki, Ulama Ki Khidmat Mein Haazir Ho 
Kar Faiz Haasil Karne Ki Baat Aayi To Kaan Par Joo Tak Na Rengi 
Laparwahi Ki Wajah Hai Ke Awlaad Kabhi PUBG Mein Chicken 
Dinner Kar Rahi Hai To Kabhi Facebook Par Ek Hazaar Followers 
Jama Karne Ki Khushi Mana Rahi Hai 

Allah Ta'ala Humare Naujawano Ko In Fuzool Cheezo Se Bachaye 
Aur Aane Waali Naslo Ki Tarbiyat Par Kaam Karne Ki Salahiyat Ata 
Farmaye 

ABDE MUSTAFA 

ZAYEEF RIWAYAAT FAZAIL MEIN MAQBOOL 

HAIN LEKIN 

Jab Hum Kisi Riwayat Ke Baare Mein Batate Hain Ke Ye Sakht 
Zayeef Hai Ya Mauzu Hai To Waayizeen Wa Khutba Ki Taraf Se 
Fauran Jawab Aata Hai Ke "Fazail Mein Sab Kuchh Chalta Hai" Aur 
Iske Baad Hum Kuchh Kahein To Humari Sunniyat Par Hi Hamla 
Shuru Ho Jaata Hai 

Hazrat Allama Maulana Usaidul Haque Qadri Badayuni Likhte Hain 
Ke Humare Muqarrireen Ne Usool -e- Hadees Ka Ye Qayeda Kahin 
Se Sun Liya Hai Ke "Fazail Mein Zayeef Hadees Bhi Maqbool Hoti 
Hai" Aur Is Qayede Ke Be Mahal Istemal Se Mauzu Aur Ghair 
Moatbar Riwayaat Ke Liye Itna Bada Darwaza Khul Gaya Ke Har 
Qism Ki Riwayatein Is Qayede Ki Duhayi De Kar Bayaan Ki Jaane 
Lagi 

Is Mein Koi Shak Nahin Ke Ye Qayeda Apni Jagah Durust Hai Lekin 
Iske Itlaq Ka Bhi Ek Dayera Hai Aur Iske Istemal Ke Kuchh Sharait 
Hain Jinko Ayimma Wa Ulma Ne Bayaan Kar Diya Hai, Lekin Jab 
Ye Qayeda Kam Ilm Muqarrireen Ke Hatthe Chada To Iska Natija 
Zayeef Phir Zayeef -e- Shadeed Phir Munkar Aur Aakhir Mein 
Mauzu Riwayaat Ki Qabooliyat Ki Surat Mein Nikla 
(Mazeed Likhte Hain Ke) Jo Ahadees Waqayi Qabil -e- Radd Thi 
Humne Use Bhi Qabool Kar Liya 

Baat Baat Par Is Qayede Ki Ratt Lagane Waale Zara Hosh Ke 
Naakhun Lein Aur Har Riwayat Ko Zabardasti Fazail Mein Dhakelne 
Ka Kaam Na Karein 

ABDE MUSTAFA 

YE SHAAN -E- ALI HAI ZARA SAMBHAL KAR 

Hazrate Sayyiduna Ali Radiallaho Ta'ala Anho Farmate Plain Ke 
Mere Baare Mein Do Tarah Ke Aadmi Halaak Ho Jayenge, Ek Hadd 
Se Zyada Muhabbat Karne Waala Jo Meri Aisi Shaan Bayaan Karega 
Jis Ka Main Haqdaar Nahin Aur Dusra Mujh Se Bughz Rakhne 
Waala Jise Meri Dushmani Mujh Par Bohtan Lagane Par Aamada 
Karegi 

( ^ 10 I / i ^ IT / < 0 < J? IvO* ) 

Rafzi Aur Un Ke Chhote Bhai Tafzeeli To Is Marz Mein Mubtala 
Hain Hi Lekin Aaj Kal Khud Ko Ahle Sunnat Kehne Waale Kuchh 
Afraad Bhi Is Virus Ki Zad Mein Hain 

Khud Ko Muhibbe Ali Wa Ahle Bait Saabit Karne Ke Chakkar Mein 
Ahle Sunnat Ke Mauqif Par Hi Fatwe Jaari Farma Rahe Hain 
Tafzeeliyat Se Bezari Aur Nafrat Ka Izhaar To Karte Hain Lekin Un 
Ki Khud Ki Baato Se Tafzeeliyat Ki Boo Aati Hai 
Abhi Mawlood -e- Kaaba Ke Mas'ale Par Hi Khud Ko "Moatbar 
Ulama -e- Ahle Sunnat" Kehlane Waale Chand Hazraat Ne Ye Zahar 
Ugla Hai Ke Jo Hazrate Ali Radiallaho Ta'ala Anho Ki Wiladat 
Khana -e- Kabah Mein Hone Ka Inkar Kare Wo Bughze Ali Wa 
Bughze Ahle Bait Mein Mubtala Hai Aur Khandaan -e- Rasool Ki 
Tanqees Ka Pahlu Talaash Kar Raha Hai 

In Moatbar Ulama (Jo Ke Asal Mein Ek Muqarrir Se Zyada Nahin) 

Ko Chahiye Tha Ke Shaakh Kaatne Se Pehle Ye Dekh Lein Ke Khud 
Ki Tashreef Kis Shaakh Par Jami Huyi Hai Lekin Aao Dekha Na Taao 
Firing Shuru Kar Di Aur Anjaam Ye Hua Ke Sureen Zameen Par Giri 

Inhein Chahiye Tha Ke Is Tehqeeqi Mas'ale Mein Taang Na Adayein 
Kyunki Kehte Hain "Jis Ka Kaam Usi Ko Saaje" Lekin Dil Hai Ke 
Kabhi Kabhi Zaleel Karwa Kar Hi Chhodta Hai 
Agar In Ki Ye Baat Tasleem Kar Li Jaaye Ke "Jo Hazrate Ali Ko 

Mawlood -e- Kaaba Na Maane Wo Bughz.Alakh" To Phir 

Saikdo Akabireen -e- Ahle Sunnat Ko Dushman -e- Ahle Bait Qaraar 
Dena Hoga Jin Mein Imam Jalaluddin Suyooti, Imam Nawawi, Imam 
Shamsuddin Muhammad, Imam Muhammad Bin Ali Shafayi, Imam 
Shahabuddin Khifaji, Allama Husain Dayaar Bakari, Imam 
Bahauddin Makki, Allama Halabi, Imam Ibne Asakir, Allama 
Jamaluddin Afriqi Waghaira Samet Deegar Kayi Ulama Shamil 


Hain! 


Agar Zyada Door Na Jaayein To Sadarushshariah, Hazrat Allama 
Mufti Amjad Ali Aazmi, Faqeeh -e- Millat, Hazrat Allama Mufti 
Jalaluddin Ahmad Amjadi, Hakeemul Ummat, Mufti Ahmad Yaar 
Khan Nayeemi Alaihimur Rahma Par Bughz -e- Ahle Bait Ka Fatwa 
Laga Kar Dikhayein (Jo Anjane Mein Aap Laga Bhi Chuke Hain) 
Taaki Aap Ko Muhibbe Ahle Bait Ka Award Diya Jaa Sake 
Ahle Sunnat Wa Jama'at Etidal Pasand Hai Lihaza Apni Shiddat 
Pasandi Ko Is Mein Shamil Karne Aur Is Par Muhabbat -e- Ahle Bait 
Ka Label Laga Kar Dusro Par Keechad Uchhalne Ki Koshish Na 
Karein, Ye Humari Guzarish Hai Aur Isi Mein Aap Ki Salamati Bhi 
Hai Warna Jab Giraft Hogi To Kayi Haath Zad Mein Aayenge 


ABDE MUSTAFA 

KOI HAD NAHIN 

Hazrate Imam Bousiri Rahimahullahu Ta'ala Likhte Hain : 

"Jo Eisaiyo Ne Apne Nabi Ke Baare Mein Kahi Use Chhod Kar 
Baaqi Har Tarah Apne Habeeb if Ki Shaan Bayaan Kar, Aap Ki Zaat 
Ki Taraf Har Sharf Aur Har Azmat Ko Bina Jhijak Mansoob Kar De, 
Aap Ki Fazeelat Aur Shaan Ki Koi Had Nahin Phir Aap Ki Tareef Ka 
Haque Koi Kis Tarah Ada Kar Sakta Hai" 

(6c/ <uf. 

Tere To Wasf Ayeb -e- Tanahi Se Hain Bari 
Haira Hoon Mere Shah Main Kya Kya Kahoon Tujhe 

ABDE MUSTAFA 

TO PHIR KAUN KAHEGA? 

Khateeb Saahib Se Taqreer Ke Baad Sawal Kiya Gaya Ke Hazrat 
Aap Ne Jo Riwayat Bayaan Ki Wo Kis Kitab Mein Hai? Bada 
Tehqeeqi Jawab Aaye Ke Maine Hazrate Fulaan Saahib Se Suni 
Thi., 

Jab Arz Kiya Gaya Ke Riwayat Mauzu Wa Manghadat Hai To Janab 
Ne Aisi Baatein Keh Daali Ke Aap Ko Kisi Kitab Mein Nahin 
Milengi! Farmane Fage Ke Kya Aap Ne Tamam Kitabein Padh Fi 
Hain Jo Ise Mauzu Keh Rahe Hain Ya Aap Hazrate Fulaan Saahib Se 
Zyada Ilm Rakhte Hain? 

Ye Baatein Kuchh Muqarrireen Aur Aam Fogon Se Bhi Sunne Ko 
Milti Rehti Hain Ke Kya Aap Fulaan Se Zyada Jaante Hain Ya Aap 
Ne Tamam Kitabein Padh Fi Hain.? 

Hum Is Par Zyada Lambi Chaudi Bahas Na Karte Huye Sirf Ek Sawal 
Kama Chahte Hain Ke Agar Kisi Riwayat Ko Mauzu Kehne Kehne 
Ke Liye Dalail Nahin Balki Kisi Hazrat Se Zyada Ilm Rakhna Ya 
Tamam Kitabein Padhna Zaroori Hai To Phir Kaun Sa Aisa Shakhs 
Hai Jis Ne Tamam Kitabein Padh Li Hain Ya Wo Kisi Se Zyada Ilm 
Ka Daawa Kar Sakta Hai? Agar Koi Aisa Shakhs Nahin Hai To Phir 
Kisi Bhi Riwayat Ko Mauzu Nahin Kaha Ja Sakta Kyunki Ho Sakta 
Hai Wo Kisi Kitab Mein Maujood Ho, Is Se To Jhooti Riwayaat Ko 
Qabool Karne Ka Darwaza Khul Jayega! 

Aisi Baatein Karne Waalo Ko Chahiye Ke Ye Bhi Bata Dein Ke Jab 
Hum Dalail Ke Saath Nahin Keh Sakte To Phir Kaun Kahega? 

ABDE MUSTAFA 

QABR -E- RASOOL Kl TASVEER 

Social Media Par Kuchh Tasveerein Ye Keh Kar Share Ki Jaati Hain 
Ke Ye Qabre Rasool m Ki Tasveer Hai, Aaj Ek Qabr Ki Tasveer To 
Kal Dusri Qabr Ki., 

Aisa Karne Waale Shohrat Ke Bhooke Hain Ya Aqeedat Mein 
Andhe Ho Chuke Hain, Ye To Nahin Kaha Ja Sakta Lekin Hum Ye 
Zaroor Kehna Chahenge Ke Ye Ek Nihayat Hi Ghair Zimmedarana 
Kaam Hai 

Ye Tasveerein Sahih Kaise Ho Sakti Hain Jab Ke Huzoor it Ki Qabre 
Mubarak Tak Jaane Ka Filhaal Koi Raasta Hi Nahin Hai! Is Ki 
Tafseel Kuchh Yun Hai : 

(1) Rasoolullah if Wa Shaykhain Kareemain Ke Mazaraat Ke Gird 
Chaar Diwari Hai 

(2) Ye Chaar Diwari Bilkul Band Hai, Is Mein Aane Jaane Ka Koi 
Bhi Raasta Nahin Hai 

(3) Is Chaar Diwari Ke Gird Bhi Ek Paanch Kono (5 Corners) Waali 
Mazboot Diwar Hai Jis Par Chadar Daal Di Gayi Hai 

(4) Ye Paanch Kono Waali Diwar Bhi Bilkul Band Hai, Is Mein Bhi 
Aane Jaane Ka Koi Raasta Nahin Hai 

(5) Is Paanch Kono Waali Diwar Ke Bahar Ab Sunehri Jaaliya Hain 
Jin Ke Andar Parde Lage Hain 

(6) Khaas Hujra -e- Mubaraka Aur Paanch Kono Waali Diwar Ke 
Bilkul Niche Sultan Nooruddin Zangi Alaihi Rahma Ki Banayi Huyi, 
Seesa Pilayi Mazboot Zameeni Diwar Maujood Hai 

(7) Khaas Hujra -e- Mubaraka Aur Paanch Kono Waali Diwar Ke 
Ayen Upar Sar Sabz Gumbad Mazaraat -e- Salasa Se Barkatein Loot 
Raha Hai Aur Poore Alam Mein Loota Raha Hai 

(8) Ab Koi Bhi Aisa Raasta Nahin Hai Ke Baraah -e- Raast Koi 
Mazaraat Tak Pahunch Sake Aur Ye Tamam Umoor Pehli Sadi Se Le 
Kar Zyada Se Zyada Chhati Sadi Tak Mukammal Kar Liye Gaye The 

(9) Agar Kisi Baadshah Ya Sadar Ya Phir Kisi Makhsoos Shakhsiyat 
Ke Liye Darwaza Khola Jaata Hai To Wo Laqat Paanch Kono Waali 
Deewar Ke Bahar Tak Hi Jaate Hain Na Ke Khaas Mazaraat Tak 

(10) Jab Andar Jaane Ka Raasta Tha Us Waqt Ye Camera Ijaad 
Nahin Hua Tha Aur Jab Camera Aaya To Isse Kaafi Pehle Raasta 
Band Ho Chuka Tha Lihaza Ye Tasveerein Auliya -e- Kiraam Ki Hain 
Jinhein Huzoor if Ki Taraf Mansoob Kiya Jaata Hai 

ABDE MUSTAFA 

DR. IQBAL 

Badarul Ulama, Hazrat Allama Maulana Badruddin Ahmad Siddiqui 
Alaihi Rahma, Dr. Iqbal Ke Baare Mein Likhte Hain : 

Razvi Darul Ifta, Bareli Shareef Mein Ek Istefta Pesh Kiya Gaya Jis 
Mein Dr. Iqbal Ke Kuchh (Kufriya) Ash'aar Ke Mutalliq Sawal Kiya 
Gaya Tha To Maulana Mufti Muhammad Aazam Ne (Latwe Mein) 
Un Ash'aar Ko Kufriya Qaraar Diya Aur Qaayil (Yaani Dr. Iqbal) Ke 

Baare Mein Tehreer Kiya Ke Maine Huzoor Muftiye Aazam -e- 
Hind, Allama Mustafa Raza Khan Alaihi Rahma Se Dr. Iqbal Ke 
Baare Mein Daryaft Kiya To Aap Ne Farmaya : 

Beshak Iqbal Se Khilaf -e- Shara Umoor Ka Sudoor Hua Hai, 
Kufriyaat Tak Us Se Saadir Huye Hain Magar Wo Allah Ta'ala Ke 
Mahboob, Sarkar -e- Do Aalam Ki Shaan Mein Gustakh Wa Be 
Adab Nahin Tha 

Beshak Jahalat Ki Bina Par Us Se Kufr Tak Pahunchane Waali 
Ghalatiya Huyi Hain Magar Aakhir Waqt Mein Marne Se Pehle Us 
Ki Tauba Bhi Mash'hoor Hai Aur Jo Allah Ke Mahboob Ki Shaan 
Mein Gustakh Nahin Hota Us Ko Tauba Ki Toufique Hoti Hai 
Us Ke Baad Huzoor Muftiye Aazam -e- Hind Ne Iqbal Ka Ye Sher 
Padha : 

Ye Sher Padh Kar Hazrat Ki Aankho Mein Aansu Bhar Gaye Aur 
Farmane Lage Ke Is Sher Se Huzoor if Ke Saath Iqbal Ki Sachhi 
Muhabbat Zaahir Hai, Uske Baad Farmaya Ke Iqbal Ke Baare Mein 
Tawaqquf Chahiye Aur Hazrat Ka Ye Farman Nasaaziye Taba Se 15- 
16 Saal Pehle Ka Hai Aur Hazrat Ke Is Farman Par Humara Amal 
Hai 

(X^‘229< 126</<f 

Khalifa -e- Huzoor Muftiye Aazam -e- Hind, Hazrat Allama Mufti 
Shariful Haque Amjadi Alaihi Rahma, Dr. Iqbal Ke Ek Sher Ki 
Taweel Karte Huye Likhte Hain Ke Humein Hukm Hai Ke Momin 
Ke Kalaam Ko Achhe Maano Par Mahmool Kama Wajib Hai 

(to‘48 

Aap Rahimahullahu Ta'ala Ek Aur Maqaam Par Likhte Hain Ke Iqbal 
Ki Tauba Mash'hoor Hai, Bahut Se Mustanad Aalimo Ne Us Ki 

(Tauba Ki) Riwayat Bhi Ki Hai Is Liye Is Baare Mein Sukoot Kiya 
Jaata Hai 


ABDE MUSTAFA 


Clial491</<3 &&&&%£) 


YE KOI NAYI BAAT NAHIN 

Jab Hum Jhoote Muqarrireen Aur Aise Naam Nihad Ulama Ka Radd 
Karte Hain Jinhone Apne Afaal Se Deen Ko Nuqsan Pahunchaya 
Hai Aur Ulama Ki Jama'at Ko Badnaam Kiya Hai To Kuchh Log Jin 
Ko Shayad Apni Dukaan Ki Fikr Hai, Hum Se Kehte Hain Ke Ye 
Ulama Ki Tauheen Hai Aur Turn Ulama -e- Kiraam Ke Gustakh 
Ho.! 

Ye Koi Nayi Baat Nahin Hai Balki Ulama -e- Mutaqaddimeen Ke 
Saath Bhi Aisa Hua Hai Ke Unhein In Do Numbaro Ka Radd Karne 
Ki Wajah Se Bura Bhala Kaha Gaya Aur Takleefein Di Gayi 
Chunanche : 

Mash'hoor Tabayi, Imam Shaybi Alaihi Rahma Ne Jab Ek Muqarrir 
Se Bhare Majme Mein Farmaya Ke "Allah Se Dar Aur Jhooti 
Riwayat Bayaan Mat Kar" To Us Muqarrir Ne Imam Shaybi Se Kaha 
Ke Aye Bad Kirdaar Tu Mera Radd Karta Hai Aur Phir Joota Utha 
Kar Imam Shaybi Ko Maarne Laga Phir Poora Majma Imam Shaybi 
Par Toot Pada! 

204<203l/ 

(65<64l/ IT (J* y*s 

Agar Aaj Aiso Ka Radd Karne Par Humein Bura Bhala Kaha Jaata 
Hai To Ye Koi Nayi Baat Nahin Hai 


ABDE MUSTAFA 

KOI WAQT BHI HOTA HAI 

Allama Ibne Jauzi Likhte Hain Ke Basra Mein Ek Shakhs Qareebul 

Marg (Maut Ke Qareeb) Tha 

Ek Shakhs Aaya Aur Marne Waale Se Kehne Laga : 

Aye Fulaan! Is Tarah Kaho "La Ilaha Illallahu" Aur Agar Chaho To 
Yun Kaho "La Ilaha Illallaha" (Yaani Lafze Allah Ko Zabar Ke Saath 
Padho) Albatta Pehli Soorat (Yaani Lafze Allah Ko Pesh Ke Saath) 
Padhna Imam Saybuwiya Ke Nazdeek Zyada Achha Hai 
Ye Sun Kar Abul Eina Ne Kaha Ke Ye Kanjri Ki Awlaad Naza Ki 
Haalat Mein, Marne Waale Par Nahwiyo Ke Qaul Pesh Kar Raha Hai 

(193*192 

Har Kaam Ke Liye Ek Sahih Waqt Hota Hai Aur Munasib Jagah Bhi 
Agar Aap Ke Paas Ilm Hai To Use Aisi Jagah Bayaan Karein Jahan 
Us Ki Zaroorat Ho, Agar Aap Bhi Mazkoora Shakhs Ki Tarah Marne 
Waale Ke Saamne Arabi Grammer Ke Qawaid Bayaan Karenge Ya 
Na Ahal Logon Ke Samne Ilm Jhadenge To Aap Ko "Ahle Ilm" 

Mein Nahin Balki "Kanjri Ki Awlaad" Mein Shumar Kiya Jayega 

ABDE MUSTAFH^^ PIIH/I-*1 

